Z múdrosti otcov

December

Ukážka z elektronickej knihy

Zostavil: Miron Keruľ-Kmec

Z múdrosti otcov - december

Jazyková korektúra:

Ing. Ingrid Lukáčová

Návrh obálky a grafická úprava:

Štefan Keruľ-Kmec ml.

ISBN 978-80-8233-206-6

Vytvorenie elektronickej verzie Dibuk, s. r. o., 2023

Úvod

Svätí učitelia duchovného života nám nezakrývajú, že cesta k spáse je jednoduchá. Každému ponúkajú tú istú mapu k cieľu, tie isté prostriedky duchovného života, nech už ide o kňazov a mníchov alebo o ľudí zo sveta. Evanjelium je to isté pre každého človeka a jeho prikázania sú záväzné pre každého.

Svätí otcovia nám ponúkajú praktickú skúsenosť, ako žiť život s Kristom, aby nám uľahčili náš duchovný zápas. Som presvedčený, že Cirkev musí sprostredkovať túto ich duchovnú múdrosť kresťanom súčasnej doby. Mnohí ju s radosťou príjmu. Mnohí ju môžu síce odmietnuť, ale môžu sa k nej vrátiť v čase, keď iné cesty sa ukážu ako slepé uličky.

1. december

DÔLEŽITOSŤ POKORY

Pokora, dokonca i bez skutkov, prináša odpustenie pre mnohé prestúpenia; ale bez nej skutky nemajú pre nás žiaden úžitok, skôr pre nás pripravujú väčšie zlá. Preto skrze pokoru, ako hovorím, nájdeš odpustenie pre svoje hanebné skutky. Čo je soľ pre každé jedlo, to je pokora pre každú čnosť a môže zlomiť silu mnohých hriechov. Pre nadobudnutie pokory musíme neustále smútiť v našej mysli skrze seba poníženie a smútok. A ak sa stane našou, urobí nás Božími synmi a dokonca i bez dobrých skutkov nás predstaví Bohu. Pretože bez pokory všetky naše skutky sú márne, ako aj každá čnosť aj spravodlivá námaha.

sv. Izák Sýrsky

Uvažuj pred Božou tvárou...

Využívam príkoria dňa na pestovanie pokory?

Udržiavam v sebe skrúšenosť srdca?

2. december

CHRÁNIŤ SA HNEVU

Nedovoľ, aby si hnev a nenávisť urobili v tebe príbytok; pretože „ten, kto (iných) preklína, aj sám bude prekliaty“. (Prísl 11, 25). Ak vášeň hnevu vládne tvojej duši, potom tí, ktorí žijú vo svete, budú uznaní za lepších a ty budeš uvrhnutý do hanby ako nehodný mníšskej samoty.

V každom zápase a vo všetkých skúškach používaj modlitbu ako svoju nepremožiteľnú zbraň a s Kristovou milosťou budeš víťazom. Nech je tvoja modlitba čistá podľa múdrych poučení učiteľa. Hovorí: „Chcem teda, aby sa muži modlili na každom mieste a dvíhali čisté ruky bez hnevu a hádok.“ (1 Tim 2, 8). Ale človek, ktorý zanedbá takú modlitbu, bude vydaný skúškam a vášňam.

sv. Theodoros Veľký

Uvažuj pred Božou tvárou...

Vyhýbam sa príležitostiam, ktoré dávajú vzbĺknuť môjmu hnevu?

Používam modlitbu na prekonanie skúšok?

3. december

DÔVOD PÁDU

Hojnosť jedla vedúca k neprestajnej nasýtenosti núti vôľu dobrého človeka k týmto všetkým veciam. Aj keď človek prebýva v bezpečnom prístave čistoty, predsa nasýtenosť zapríčiní ohnúť sa a odovzdať sa tomu, čo by si nikdy neprial, aby vstúpilo do svojho srdca. A keď upadne do tohto spánku, dopadne na neho nával myšlienok obsahujúcich márnivé a hanebné myšlienky a urobí jeho pričňu nevestincom a hanebným divadlom. Účastní sa na ich konverzácii skrze opitosť svojich myšlienok a poškvrňuje svoje sväté údy bez priblíženia sa k žene. Ktoré more je také rozbúrené a vrie búrkou, ako stabilná myseľ, ktorá je kvôli sýtosti brucha zasiahnutá vehemenciou vlnobití, ktoré sa proti nemu dvíhajú v mori ľudského tela?

sv. Izák Sýrsky

Uvažuj pred Božou tvárou...

Uvedomujem si následky nestriedmosti?

Chránim sa situácií, ktoré vedú k nemiernosti?

4. december

VPLYV OKOLIA

Váž si dobrú spoločnosť a drž sa od zlej, pretože žiaden čarodejník, zbojník alebo vykrádač hrobov sa takým nenarodil, ale naučil sa to od ľudí, ktorých mysle boli zničené diablom. Nemaj záľubu v kúpeľoch, v pití, v zhromaždeniach na trhovisku a luxuse, aby si nepadol do fatálneho nebezpečenstva. Vždy maj na mysli utrpenia hriešnikov, aby si jedného dňa nebol k nim pripočítaný. Nikdy si azda nevstúpil do domu, v ktorom nariekali ľudia? Či si sa po počutí ich lamentácií a vzdychania neponáhľal odísť z tohto domu? O nebeských veciach robíme závery na základe dočasných javov. Starý zákon hovorí: „Daj (poučenie) múdremu a bude ešte múdrejší.“ (Prís 9, 9). Buď jednoduchý a úprimný v prijímaní Božích prikázaní, ale prefíkaný v odmietaní diablových ziel a v pretínaní zraňujúcich vzťahov, aby tvoj vnútorný človek bol v pokoji.

sv. Efrém Sýrsky

Uvažuj pred Božou tvárou...

V akej spoločnosti sa pohybujem?

Vedú ma ľudia, s ktorými sa rád stretávam, k duchovnému rastu?

Koniec ukážky